Ջուզեպե Ունգարետի

**Ջուզեպե Ունգարետի** ( . ), իտալացի մոդեռնիստ բանաստեղծ, թարգմանիչ, լրագրող, ակնարկագիր, քննադատ, գիտնական: Համարվում է իտալական հերմետիզմի հիմնադիրներից, 20-րդ դարի իտալական գրականության ամենաակնառու ներկայացուցիչներից մեկը: Պոեզիայի ասպարեզում իր նորամուտը կատարել է Առաջին համաշխարհային պատերազմի ժամանակ խրամատներում կռվելիս՝ հրատարակելով իր ամենահայտնի ստեղծագործություններից մեկը՝ «L'allegria»-ն («Ցնծություն»-ը)։ Արժանացել է Մոնտեֆելտրոյի ( 1960 ), Էտնա-Տաորմինայի ( 1966 ) իտալական, ինչպես նաև Նոյշտադտի միջազգային գրական մրցանակների ( 1970 )։

## Կենսագրություն
Ծնվել է իտալական Լուկկա քաղաքի մերձակայքից Եգիպտոս գաղթածների ընտանիքում: Նրա հայրը աշխատել է Սուեզի ջրանցքի շինարարությունում: Պատանության տարիներին Ջուզեպեն հետաքրքրվել է Լեոպարդիի, Բոդլերի և Մալարմեի պոեզիայով, ինչպես նաև Նիցշեի փիլիսոփայությամբ: 1912-1914 թվականներին Ունգարետին ապրել է Փարիզում, որտեղ հանդիպել է Ապոլիների, Պիկասոյի, Կիրիկոյի, Մոդիլիանիի և Բրաքի հետ, հաճախել է Բերգսոնի դասախոսություններին Սորբոնում: Որպես կամավոր՝ մասնակցել է Առաջին համաշխարհային պատերազմին:

1910-ականների վերջին և 1920-ականների սկզբին նա գաղափարապես մոտ էր իտալական ֆաշիզմին և Բենիտո Մուսոլինիի հետ աշխատել է որպես ֆաշիստական թերթի թղթակից (վերջինիս հանդիպել, ծանոթացել էր սոցիալիզմին հարելու ժամանակաշրջանում)։ Ունգարետիի «Թաղված նավահանգիստ» բանաստեղծությունների ժողովածուի երկրորդ հրատարակությունը 1923 թվականին լույս է տեսել Մուսոլինիի նախաբանով։ 1928 թվականին գրողը կաթոլիկություն է ընդունել։ 1936- ից 1942 թվականներին ապրել է Բրազիլիայում։ 1942 թվականին նա ընտրվել է Իտալիայի ակադեմիայի անդամ և դարձել ժամանակակից գրականության պրոֆեսոր Հռոմի համալսարանում, որտեղ դասավանդել է մինչև 1958 թվականը։

Մահացել է բրոնխոթոքախտից: Թաղվել է Հռոմի Կամպո Վերանո գերեզմանատանը։

## Ստեղծագործություն
Սկզբում Ունգարետին ֆուտուրիստական շրջանակի անդամ էր (Սոֆիչիի, Պապինիի, Պալացեսկիի հետ): Հետագայում Սալվատորե Քվազիմոդոյի և Էուջենիո Մոնտալեի հետ  դարձել է իտալական հերմետիզմի հիմնադիրներից մեկը: Թարգմանել է Շեքսպիրի, Ռասինի, Գոնգորայի, Մալարմեի, Ռիլկեի և Էլիոթի ստեղծագործություններից:

## Մեծարում
Իտալական Մոնտեֆելտրո ( 1960 ) և Էտնա-Տաորմինա ( 1966 ) գրական մրցանակների, ինչպես նաև Նոյշտադտի միջազգային մրցանակի ( 1970 ) դափնեկիր է։ Նրա բանաստեղծությունների հիման վրա երաժշտություն են գրել կոմպոզիտորներ Հ. Վ. Հենցեն, Է. Քարթերը, Հ. Հոլիգերը։

## Երկեր
### Բանաստեղծական ժողովածուներ

* Il Porto Sepolto («Թաղված նավահանգիստը», 1916)
* Allegria di Naufragi («Նավաբեկության ցնծությունը», 1919 )
* Il Porto Sepolto («Թաղված նավահանգիստը», 1923 )
* L’Allegria («Ցնծություն», 1931 )
* Sentimento del Tempo («Ժամանակի զգացողություն», 1933 )
* La guerra («Պատերազմը», 1947 )
* Il Dolore («Ցավը», 1947 )
* Gridasti: Soffoco... («Գոռացիր՝ խեղդվո՜ւմ եմ...», 1950 )
* La Terra Promessa («Ավետյաց երկիրը», 1950 )
* Un grido e Paesaggi («Ճիչ և բնապատկերներ», 1952 )
* Poesie disperse («Ցաքուցրիվ բանաստեղծություններ», 1915—1927) ( 1959 )
* Il Taccuino del Vecchio («Ծերունու ծոցատետրը», 1960 )
* Dialogo («Երկխոսություն», 1968 )
* Vita d'un uomo. Tutte le poesie («Մի մարդու կյանք». պոեզիան ամբողջությամբ 1969 )

### Արձակ և էսսեներ
* II povero nella città ( 1949 )
* Il Deserto e dopo ( 1961 )

## Ծանոթագրություններ

## Գրականություն
*Alessandro Baruffi, in *Giuseppe Ungaretti, the Master of Hermeticism, Translated in English*, LiteraryJoint Press, Philadelphia, PA, 2018. 
*Roberta L. Payne, "Ungaretti, Giuseppe", in *A Selection of Modern Italian Poetry in Translation*, McGill-Queen's University Press, Montreal & Kingston, p.&nbsp;198. 
*John Picchione, Lawrence R. Smith, *Twentieth-century Italian Poetry. An Anthology*, University of Toronto Press, Toronto, 1993. 
*Hans Richter, *Dada. Art and Anti-art*, Thames & Hudson, London & New York, 2004. 
*George Talbot, "Alberto Moravia and Italian Fascism: Censorship, Racism and ''Le ambizioni sbagliate''" , in *Modern Italy*, Vol. 11, No. 2, June 2006 (hosted by the University of Hull)
*Finding aid to Luciano Rebay collection of Giuseppe Ungaretti at Columbia University. Rare Book & Manuscript Library.
* Luti G. Invito alla lettura di Giuseppe Ungaretti. Միլանո: Մուրսիա, 1974 թ
* Mauro W. Vita di Giuseppe Ungaretti. Milano: Camunia, 1990 թ
* Giuseppe Ungaretti. identità e metamorfosi/ Lia Fava Guzzetta, ed. Lucca: M. Pacini Fazzi, 2005 թ

## Արտաքին հղումներ
* Պաշտոնական կայք (Իտալերեն)
* 
* https://www.treccani.it/enciclopedia/giuseppe-ungaretti_(Dizionario-Biografico)|first=Stefano|last=Colangelo|title=UNGARETTI

Կատեգորիա:1888 ծնունդներ
Կատեգորիա:1970 մահեր
Կատեգորիա:20-րդ դարի թարգմանիչներ
Կատեգորիա:20-րդ դարի իտալացի գրողներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Ալեքսանդրիա քաղաքում ծնվածներ
Կատեգորիա:Անձինք այբբենական կարգով
Կատեգորիա:Իտալացի բանաստեղծներ
Կատեգորիա:Իտալացի թարգմանիչներ
Կատեգորիա:Իտալացի լրագրողներ
Կատեգորիա:Հունիսի 1 մահեր
Կատեգորիա:Միլան քաղաքում մահացածներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Փարիզի համալսարանի շրջանավարտներ
Կատեգորիա:Փետրվարի 8 ծնունդներ
Կատեգորիա:Իտալացի գրողներ
Կատեգորիա:Թոքաբորբից մահացածներ
Կատեգորիա:Իտալացի մանկավարժներ
Կատեգորիա:Առաջին համաշխարհային պատերազմի մասնակիցներ
Կատեգորիա:Բնօրինակում անաղբյուր հոդվածներ